**Ministru kabineta rīkojuma projekta „Par valsts nekustamo īpašumu nodošanu Zemkopības ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44.panta pirmā daļa, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļa, Ministru kabineta 2003.gada 29.aprīļa noteikumu Nr.245 “Zemkopības ministrijas nolikums” 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta „Par valsts nekustamo īpašumu nodošanu Zemkopības ministrijas valdījumā” (turpmāk – rīkojuma projekts) mērķis un būtība ir nodot Zemkopības ministrijas valdījumā valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai un kuru sastāvā ir meža zeme.Atbilstoši Zemkopības ministrijas un akciju sabiedrības “Latvijas valsts meži” sniegtajai informācijai rīkojuma projekta 1.punktā minēto valsts nekustamo īpašumu sastāvā esošā meža zeme ir uzskatāma par valsts meža zemi Meža likuma izpratnē un uz to ir attiecināmi Meža likuma 44.panta nosacījumi. Vienlaikus norādīts, ka to pārņemšana Zemkopības ministrijas valdījumā nav lietderīga un efektīva.Ministrija rīkojuma projekta 1.punktā minētos valsts nekustamos īpašumus plānoja nodot Finanšu ministrijai, bet Finanšu ministrijas ieskatā (Finanšu ministrijas 2015.gada 19.oktobra atzinums Nr.A-IZM-7/5509 par Ministru kabineta rīkojuma projektu “Par Izglītības un zinātnes ministrijas un Rīgas Tehniskās universitātes valdījumā esošo valsts nekustamo īpašumu nodošanu Finanšu ministrijas valdījumā” (VSS-979)) valsts nekustamie īpašumi, kuru sastāvā ir valsts meža zeme un, ievērojot Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” regulējumu, to nav iespējams atdalīt, būtu nododami Zemkopības ministrijas valdījumā līdz tiek veikti grozījumi Meža likumā, paredzot izņēmumu, ka zemesgrāmatā ierakstītas valsts meža zemes atsavināšanu var atļaut ar ikreizēju Ministru kabineta rīkojumu gadījumos, kad tiek privatizēta vai atsavināta nekustamā īpašuma sastāvā esoša zeme kopā ar uz tās esošu ēku (būvi) (Valsts sekretāru sanāksmes 2015.gada 27.augusta protokols Nr.33, 28.§).Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajā daļā ir noteikts, ka uz valsts vārda Zemkopības ministrijas personā zemesgrāmatās tiek ierakstīta valstij piederošā un piekrītošā meža zeme, savukārt papildinoši Meža likuma 44.panta pirmajā daļā noteikts, ka valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši Civillikuma 416.pantam atzīta par bezmantinieka mantu. Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.5.apakšpunktā noteikts, ka valstij piekritīgo bezīpašnieka un bezmantinieka mantu – meža zemi – nodod Zemkopības ministrijas vai Vides aizsardzības un reģionālās attīstības ministrijas valdījumā. Līdz ar to nepārprotami secināms, ka likumdevēja mērķis, pieņemot šādas tiesību normas, ir nodrošināt, ka arī šādi nekustamie īpašumi, kā rīkojuma projekta 1.punktā minētie, ir nododami Zemkopības ministrijas valdījumā. Atbilstoši Meža likuma 44.panta trešajai daļai valsts meža zeme pastāvīgā lietošanā netiek piešķirta un nav atsavināma vai privatizējama, izņemot šā panta ceturtajā daļā noteiktos izņēmuma gadījumus. Valsts meža zemes apsaimniekošanas un pārvaldīšanas funkcijas veikšana ir neraksturīga ministrijas un Finanšu ministrijas funkcija, līdz ar to nav piemērotākais un efektīvākais risinājums Latvijas meža politikas vispārējā mērķa sasniegšanai, kā arī ir neefektīvs no finanšu līdzekļu un resursu izlietošanas viedokļa.Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarēs. Tās viena no funkcijām ir organizēt un koordinēt lauksaimniecības, meža nozares un zivsaimniecības politikas īstenošanu (Ministru kabineta 2003.gada 29.aprīļa noteikumi Nr.245 „Zemkopības ministrijas nolikums”). Saskaņā ar Meža likuma 4.panta otrajā daļā noteikto akciju sabiedrība „Latvijas valsts meži” nodibināta valsts meža īpašuma pārvaldīšanai un apsaimniekošanai un tā nodrošina valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību.Rīkojuma projekta 1.punktā minētie valsts nekustamie īpašumi atrodas ministrijas un tās padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā.Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatu nodalījumos. Ministrijas Nekustamā īpašuma un valsts mantas apsaimniekošanas komisijas 2017.gada 3.marta sēdē (protokols Nr.2, 10.punkts) (http://www.izm.gov.lv/images/nekustamie\_ipasumi/Protokols\_Nr\_2\_2017\_3\_3.pdf), tika pieņemts lēmums atbalstīt rīkojuma projektā minēto valsts nekustamo īpašumu nodošanu Zemkopības ministrijas valdījumā.Rīkojuma projekta 1.punktā iekļauto valsts nekustamo īpašumu raksturojums:**1.** **„Mežsētas” (nekustamā īpašuma kadastra Nr.8425 004 0169) Cieceres pagastā, Brocēnu novadā.**Nekustamā īpašuma sastāvs: zemes vienība (zemes vienības kadastra apzīmējums 8425 004 0169) 16,1 ha platībā, tai skaitā 0,4 ha mežs.Īpašuma tiesības uz nekustamo īpašumu ir nostiprinātas Latvijas valstij ministrijas personā Saldus rajona tiesas Zemesgrāmatu nodaļas Cieceres pagasta zemesgrāmatas nodalījumā Nr.100000092709 (lēmuma datums 2005.gada 9.augusts). Nekustamais īpašums atrodas Saldus tehnikuma pārvaldīšanā. Nav spēkā esošu nomas līgumu un nav uzsākti tiesvedības procesi.**2.** **“Sarkanais šķūnis” (kadastra Nr.9672 006 0463) Naukšēnos, Naukšēnu pagastā, Naukšēnu novadā.**Nekustamā īpašuma sastāvs: zemes vienība (zemes vienības kadastra apzīmējums 9672 006 0344) 0,5780 ha platībā, tai skaitā 0,2039 ha mežs, un būve - šķūnis (būves kadastra apzīmējums 9672 006 0344 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Valmieras rajona tiesas zemesgrāmatu nodaļas Naukšēnu pagasta zemesgrāmatas nodalījumā Nr.100000541963 (lēmuma datums 2015.gada 9.marts). Minētā nodalījuma III daļas 1.iedaļas 1.4.ierakstā sociālās korekcijas izglītības iestādei “Naukšēni” ir nostiprināta bezatlīdzības lietojuma tiesība uz uz nenoteiktu laiku. Ieraksts tiks dzēsts vienlaikus ar valdījuma tiesību maiņas nostiprināšanu zemesgrāmatā. Lai nodrošinātu nekustamā īpašuma pārvaldīšanas un apsaimniekošanas nepārtrauktību, grozījumi zemesgrāmatā reģistrētajā lietojuma līgumā (1.5.ieraksts) tiks izdarīti brīdī, kad nekustamais īpašums tiks nodots Zemkopības ministrijas valdījumā.Nekustamais īpašums atrodas sociālās korekcijas izglītības iestādes “Naukšēni” pārvaldīšanā. Noslēgti nomas līgumi - līgums par neapdzīvojamo telpu nomu un zemes nomas līgums ar Viktoru Matisonu, spēkā līdz 2018.gada 30.aprīlim. Nav uzsākti tiesvedības procesi.**3. “Vīžumi” (kadastra numurs 9480 006 0020) Kamaldiņā, Smiltenes pagastā, Smiltenes novadā.**Nekustamā īpašuma sastāvs: zemes vienība (zemes vienības kadastra apzīmējums 9480 006 0020) 4,25 ha platībā, tai skaitā 0,94 ha mežs, un būve - stallis (būves kadastra apzīmējums 9480 006 0020 001). Īpašuma tiesības uz nekustamo īpašumu ir nostiprinātas Latvijas valstij ministrijas personā Valkas rajona tiesas zemesgrāmatu nodaļas Smiltenes pagasta zemesgrāmatas nodalījumā Nr.123 (lēmuma datums 2005.gada 5.maijs). Nekustamais īpašums atrodas Smiltenes tehnikuma pārvaldīšanā. Par nekustamā īpašuma daļu, ko neaizņem meža zeme, noslēgts zemes nomas līgums ar zemnieku saimniecību “Lejas Kalbakas”, spēkā līdz 2017.gada 31.decembrim. Nav uzsākti tiesvedības procesi.**4. “Kalnāji” (kadastra numurs 9082 001 0032) Raudā, Smārdes pagastā, Engures novadā.**Nekustamā īpašuma sastāvs: zemes vienība (zemes vienības kadastra apzīmējums 9082 001 0032) 3,0 ha platībā, tai skaitā 0,1 ha mežs, un piecpadsmit būves – pētniecības laboratorija (būves kadastra apzīmējums 9082 001 0032 001), darbnīca (būves kadastra apzīmējums 9082 001 0032 002), vivārijs (būves kadastra apzīmējums 9082 001 0032 003), planetārijs (būves kadastra apzīmējums 9082 001 0032 004), ūdens sūknētava (būves kadastra apzīmējums 9082 001 0032 005), pētniecības laboratorija (būves kadastra apzīmējums 9082 001 0032 006), pagrabs (būves kadastra apzīmējums 9082 001 0032 007), elektrosadales ēka (būves kadastra apzīmējums 9082 001 0032 008), šķūnis (būves kadastra apzīmējums 9082 001 0032 009), šķūnis (būves kadastra apzīmējums 9082 001 0032 010), laboratorija (būves kadastra apzīmējums 9082 001 0032 011), laboratorija (būves kadastra apzīmējums 9082 001 0032 012), laboratorija (būves kadastra apzīmējums 9082 001 0032 013), laboratorija (būves kadastra apzīmējums 9082 001 0032 014) un laboratorija (būves kadastra apzīmējums 9082 001 0032 015). Īpašuma tiesības uz nekustamo īpašumu ir nostiprinātas Latvijas valstij ministrijas personā Tukuma rajona tiesas zemesgrāmatu nodaļas Smārdes pagasta zemesgrāmatas nodalījumā Nr.100000459751 (lēmuma datums 2009.gada 29.maijs). Nekustamais īpašums atrodas Latvijas Universitātes lietošanā. Nav noslēgti nomas līgumi un nav uzsākti tiesvedības procesi. |
| 3. | Projekta izstrādē iesaistītās institūcijas | Ministrija, Zemkopības ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar valsts nekustamo īpašumu, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets | 0 |
| 5.2. speciālais budžets | 0 |
| 5.3. pašvaldību budžets | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zemkopības ministrija sadarbībā ar akciju sabiedrību “Latvijas Valsts meži” segs izdevumus, kas saistīti ar rīkojuma projekta 1.punktā minēto nekustamo īpašumu ierakstīšanu zemesgrāmatā uz valsts vārda Zemkopības ministrijas personā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Zemkopības ministrija, akciju sabiedrība “Latvijas Valsts meži”, Saldus tehnikums, sociālās korekcijas izglītības iestāde “Naukšēni”, Smiltenes tehnikums un Latvijas Universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Izglītības un zinātnes ministrijas

valsts sekretāre L.Lejiņa

I.Rozenštoka

67047765, Ilze.Rozenstoka@izm.gov.lv